## Odluka o porezima Općine Raša

### NN 2/2002 (8.1.2002.), Odluka o porezima Općine Raša

# OPĆINA RAŠA

85

Na teme­lju članka 30. Zakona o financira­nju jedinica lokalne i
područne (re­gionalne) samouprave (»Narodne novine«, broj 117/93, 69/97, 33/00,
73/00, 127/00, 59/01 i 107/01) i članka 22. Statuta Općine Raša (»Službene
novine Općine Raša« broj 6/01.) Općinsko vijeća Općine Raša na sjednici
održanoj dana 20. prosinca 2001. godine, donijelo je

## ODLUKU

### O POREZIMA OPĆINE RAŠA

I. OPĆE ODREDBE

Članak 1.

Ovom Odlukom uvode se porezi na području općine Raša, utvrđuje ­njihova
visina te način ­njihova obračuna i plaća­nja.

Članak 2.

Na području općine Raša uvode se sljedeći porezi:

1. prirez porezu na dohodak

2. porez na potroš­nju

3. porez na kuće za odmor

4. porez na neobrađeno obradivo po­ljoprivredno zem­ljište

5. porez na nekorištene poduzetničke nekretnine

6. porez na neizgrađeno građevno zem­ljište

7. porez na tvrtku ili naziv

8. porez na korište­nje javnih površina.

Članak 3.

Porezi utvrđeni u članku 2. ove Odluke vlastiti su izvori prihoda Općine
Raša.

II. VRSTE POREZA

1. Prirez porezu na dohodak

Članak 4.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 5.

Prirez porezu na dohodak plaćaju svi obveznici poreza na dohodak koji
imaju prebivalište odnosno uobičajeno boravište na području općine Raša.

Osnovica prireza porezu na dohodak je porez na dohodak ostvaren od
obveznika.

Članak 6.

Prirez porezu na dohodak plaća se po stopi od 6%.

Članak 7.

Prirez porezu na dohodak obvezan je obračunati, obustaviti i na
propisani uplatni račun uplatiti poslodavac odnosno obveznik istodobno s uplatom
poreza na dohodak.

2. Porez na potroš­nju

Članak 8.

Porez na potroš­nju plaća se na potroš­nju alkoholnih pića (prirodna i
specijalna vina, vi­njak, rakiju i žestoka pića), piva i bezalkoholnih pića u
ugostite­ljskim objektima.

Bezalkoholnim pićima u smislu stavka 1. ovog članka smatraju se prirodni
voćni sokovi (juice) kao i sva osvježavajuća gazirana bezalkoholna pića, te
mineralne i gazirane vode, osim kave i čaja.

Članak 9.

Obveznici poreza na potroš­nju su pravne i fizičke osobe koje pružaju ugostite­ljske
usluge na području općine Raša.

Osnovica poreza na potroš­nju iz članka 8. ove Odluke čini prodajna
cijena pića koja se prodaju u ugostite­ljskim objektima na području općine
Raša.

Članak 10.

Porez na potroš­nju alkoholnih pića, piva i bezalkoholnih pića plaća se
po stopi od 3%.

Članak 11.

Porez na potroš­nju alkoholnih pića, piva i bezalkoholnih pića obveznici
poreza obračunavaju i plaćaju do kraja tekuće­g mjeseca za prethodni mjesec.

Obračun poreza iskazuje se u evidencijama propisanima zakonom.

3. Porez na kuće za odmor

Članak 12.

Porez na kuće za odmor plaćaju pravne i fizičke osobe koje su vlasnici
kuća za odmor, a koje se nalaze na području općine Raša.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor, u smislu ove Odluke, ne smatraju se gospodarstvene
zgrade koje služe za smještaj po­ljoprivrednih stro­jeva, oruđa i drugog
pribora.

Članak 13.

Porez na kuće za odmor plaća se u iznosu od 15,00 kn po jednom četvornom
metru korisne površine kuće za odmor.

Porez na kuće za odmor plaća se u roku od 15 dana od dana dostave rješe­nja
o utvrđiva­nju toga poreza.

Članak 14.

Obveznici poreza na kuće za odmor moraju nadležnom poreznom tijelu
dostaviti podatke o kućama za odmor, koji se odnose na mjesto gdje se nalaze ti
objekti, te korisnu površinu.

Podatke iz stavka 1. ovog članka obveznici moraju dostaviti do 31.
ožujka godine za koju se utvrđuje porez na kuće za odmor.

Članak 15.

Porez na kuće za odmor ne plaća se:

– na kuće za odmor koje se ne mogu koristiti zbog ratnih razara­nja i
prirodnih nepogoda (poplava, požar, potres) te zbog starosti i trošnosti

– na odmarališta u vlasništvu jedinica lokalne i područne (re­gionalne)
samouprave koja služe za smještaj djece do15 godina starosti.

O oslobađa­nju od obveze plaća­nja poreza na kuće za odmor odlučuje
Općinsko poglavarstvo Općine Raša za svaki konkretni slučaj na teme­lju
zahtjeva vlasnika kuće za odmor.

4. Porez na neobrađeno obradivo po­ljoprivredno
zem­ljište

Članak 16.

Porez na neobrađeno obradivo po­ljoprivredno zem­ljište pla­ćaju
vlasnici ili zakupci toga zem­ljišta ako zem­ljište ne obrađuju godinu dana.

Pod neobrađenim obradivim po­ljoprivrednim zem­ljištem smatra se zem­ljište
koje se po svojoj veličini, klasi i kulturi može obrađivati i privesti po­ljoprivrednoj
proizvod­nji ali ga vlasnici ili zakupci ne obrađuju.

Članak 17.

Osnovica poreza na neobrađeno obradivo po­ljoprivredno zem­ljište je
površina neobrađenoga obradivoga po­ljoprivrednog zem­ljišta izražena u hektarima.

Članak 18.

Porez na neobrađeno obradivo po­ljoprivredno zem­ljište plaća se po
jednom hektaru neobrađenoga obradivoga po­ljoprivrednog zem­ljišta u iznosu:

1. na oranice          500,00 kuna godiš­nje

2. na povrt­njake     800,00 kuna godiš­nje

3. na voć­njake     1.000,00 kuna godiš­nje

4. na maslinike     1.000,00 kuna godiš­nje

5. na vinograde    1.000,00 kuna godiš­nje

6. na livade             250,00 kuna godiš­nje

Porez iz stavka 1. ovog članka plaća se u roku od 15 dana od dana
dostave rješe­nja o utvrđiva­nju toga poreza.

Članak 19.

Obveznici poeza na neobrađeno obradivo po­ljoprivredno zem­ljište moraju
nadležnom poreznom tijelu dostaviti podatke o mjestu, veličini, klasi i kulturi
zem­ljišta koje se ne obrađuje.

Podatke iz stavka 1. ovog članka obveznici moraju dostaviti do 31.
ožujka godine za koju se utvrđuje porez.

Članak 20.

Porez na neobrađeno obradivo po­ljoprivredno zem­ljište ne plaća se na
zem­ljište koje je povjereno na privremeno uprav­lja­nje Općini Raša.

Porez na neobrađeno obradivo po­ljoprivredno zem­ljište ne plaćaju
porezni obveznici stariji od 65 godina i nesposobni za rad zbog bolesti.

O oslobađa­nju od obveze plaća­nja poreza na neobrađeno obradivo po­ljoprivredno
zem­ljište odlučuje Općinsko poglavarstvo općine Raša za svaki konkretni slučaj
na teme­lju zahtjeva vlasnika ili zakupca tog zem­ljišta.

5. Porez na nekorištene poduzetničke nekretnine

Članak 21.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (proizvodni i drugi poslovni
prostori) koji se ne koriste.

Pod nekorištenim
poduzetničkim nekretninama iz stavka 1. ovoga članka smatraju se nekretnine u
kojima se ne obav­lja djelatnost godinu dana.

Članak 22.

Obveznici poreza na nekorištene poduzetničke nekretnine su pravne ili fizičke
osobe vlasnici nekretnina.

Osnovica poreza na nekorištene poduzetničke nekretnine je korisna
površina nekretnina izražena u četvornim metrima.

Članak 23.

Porez na nekorištene poduzetničke nekretnine plaća se u iznosu od 15,00
kuna po četvornom metru korisne površine poduzetničke nekretnine.

Porez iz stavka 1. ovog članka plaća se u roku od 15 dana od dana
dostave rješe­nja o utvrđiva­nju toga poreza.

Članak 24.

Obveznici poreza na nekorištene poduzetničke nekretnine moraju nadležnom
poreznom tijelu dostaviti podatke o neko­riš­tenim poduzetničkim nekretninama.

Članak 25.

Porez na nekorištene poduzetničke nekretnine ne plaća se:

– na nekretnine koje su povjerene na privremeno uprav­lja­nje Općini
Raša

– na nekretnine koje imaju svojstvo kulturnog dobra prema Zakonu o
zaštiti i očuva­nju kulturnih dobara (»Narodne novine« broj 69/99)

– u slučaju više sile i prirodnih nepogoda.

O oslobađa­nju od obveza plaća­nja poreza na nekorištene poduzetničke
nekretnine odlučuje Općinsko poglavarstvo Općine Raša za svaki konkretni slučaj
na teme­lju zahtjeva vlasnika.

6. Porez na neizgrađeno građevno zem­ljište

Članak 26.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenog građevnog zem­ljišta.

Pod neizgrađenim građevnim zem­ljištem iz stavka 1. ovog članka smatra
se zem­ljište koje se nalazi unutar granica građev­noga područja nase­lja na
kojem se u skladu sa prostornim planom mogu graditi građevine za stambene,
poslovne i druge namjene, a na kojima nije izgrađena nikakva građevina.

Neizgrađenim građevnim zem­ljištem smatra se i zem­ljište na kojem
postoji privremena građevina za čiju izgrad­nju nije potrebno odobre­nje za
grad­nju kao i zem­ljište na kojem se nalaze ostaci nekadaš­nje građevine.

Članak 27.

Porez na neizgrađeno građevno zem­ljište plaća se u iznosu od 5,00 kuna
po četvornom metru neigrađenog građevnog zem­ljišta.

Porez na neizgrađeno građevno zem­ljište plaća se u roku od 15 dana od
dana dostave rješe­nja o utvrđiva­nju toga poreza.

Članak 28.

Obveznici poreza na neizgrađeno građevno zem­ljište moraju nadležnom
poreznom tijelu dostaviti podatke o mjestu i veličini neizgrađenog građevnog
zem­ljišta.

Podatke iz stavka 1. ovog članka obveznici moraju dostaviti do 31.
ožujka godine za koju se utvrđuje porez.

7. Porez na tvrtku ili naziv

Članak 29.

Porez na tvrtku ili naziv plaćaju pravne i
fizičke osobe koje su obveznici poreza na dobit ili poreza na dohodak i re­gistrirane
su za obav­lja­nje djelatnosti.

Osobe iz stavka 1. ovoga članka koje imaju
poslovne jedinice (prodavaonice, pogone, radionice, prodajna mjesta) obveznici
su poreza na tvrtku ili naziv za svaku poslovnu jedinicu sa sjedištem na
području općine Raša.

Članak 30.

Obveznici poreza na tvrtku ili naziv koji ne
obav­ljaju djelatnost ne plaćaju porez na tvrtku.

Članak 31.

Porez na tvrtku ili naziv plaća se godiš­nje i
to u iznosu:

1. Poduzetnici

1.1. Veliki
poduzetnici                                    2.000,00
kn

1.2. Sred­nje
veliki poduzetnici                         1.400,00
kn

1.3. Mali poduzetnici                                     1.000,00 kn.

Klasifikacija obveznika poreza na tvrtku ili
naziv obav­lja se prema odredbama Zakona o računovodstvu (»Narodne novine« br.
90/92)

2.Slobodna zanima­nja – odvjetnici, liječnici,
stomatolozi, arhitekti i druga zanima­nja         1.300,00
kn

3.Ugostite­lji i trgovci                                       1.000,00
kn

4.Proizvodne, uslužne i ostale djelatnosti            500,00 kn.

Članak 32.

Porez na tvrtku ili naziv plaća se u roku od 15 dana od dana dostave
rješe­nja o utvrđiva­nju toga poreza.

Ako se tvrtka ili obrt upiše u re­gistar u drugoj polovici godine plaća
se 50% poreza na tvrtku ili naziv iz članka 31. ove Odluke.

Ako se tvrtka ili naziv briše iz re­gistra u prvoj polovici godine plaća
se 50% poreza na tvrtku ili naziv iz članka 31. ove Odluke.

8. Porez na korište­nje javnih površina

Članak 33.

Porez na korište­nje javnih površina plaćaju pravne i fizičke osobe koje
na teme­lju odobre­nja upravnog tijela općine Raša koriste javne površine na
području općine Raša.

Javnim površinama u smislu ove Odluke smatraju se ulice, trgovi,
parkovi, igrališta, javne zelene površine te ostale površine koje se mogu dati
na privremeno korište­nje.

Članak 34.

Porez na korište­nje javnih površina obveznici plaćaju za svaki četvorni
metar površine koja se koristi dnevno i to u iznosima kako slijedi:

1. za postav­lja­nje kioska                                        1,20
kn

2. za postav­lja­nje pokretnih ugostite­ljskih rad­nji      1,20
kn

3. za postav­lja­nje štandova i drugih naprava            4,00 kn

4. za postav­lja­nje cirkusa, luna parkova i
ostalih
         zabavnih rad­nji                                                   4,00 kn

5. za terase i otvorene prostore u periodu od
         1. svib­nja do 30. rujna                                       2,00 kn

6. za odlaga­nje građevnog i drugog materijala

    a) u odobrenom roku                                         0,40
kn

    b) izvan odobrenog roka                                    8,00 kn

7. za postav­lja­nje štandova u sajmene dane
         i u drugim prigodama                                        20,00 kn

8. za korište­nje javne površine u ostalim
         slučajevima a koji nisu navedeni
u točkama
         od 1 do 7.                                                      12,00 kn.

Porez na korište­nje javnih površina plaća se u roku od 15 dana od dana
dostave rješe­nja o utvrđiva­nju toga poreza.

III. PRIJELAZNE I ZAVRŠNE ODREDBE

Članak 35.

Općina Raša poslove u vezi s utvrđiva­njem, evidentira­njem i naplatom
poreza propisanih ovom Odlukom, u cijelosti prenosi na Poreznu upravu.

Članak 36.

Kada obveznici poreza dospjeli porez ne plate u propisanom roku, na
istog se obračunava zakonska zatezna kamata, a porez se naplaćuje po odredbama
o prisilnoj naplati poreza na dohodak odnosno dobit.

Članak 37.

Stupa­njem na snagu ove Odluke prestaje važiti Odluka o lokalnim
porezima Općine Raša (»Službene novine Grada Labina i općina Kršan, Nedešćina,
Pićan i Raša«, broj 4/96 – pročišćeni tekst) i Odluka o porezima na korište­nje
javnih površina Općine Raša (»Službene novine Grada Labina i općina Kršan,
Nedešćina, Pićan i Raša«, broj 2/94/)

Članak 38.

Ova Odluka stupa na snagu osmog dana od dana objave u »Službenim
novinama Općine Raša«.

Klasa: 021-05/01-01/10
Urbroj: 2144/02-01/01-01-5
Raša, 20. prosinca 2001.

Predsjednik
Općinskog vijeća
**Josip Knapić,** v. r.

Odluka, NN 2/2002-85